Suid Afrikaanse Nuus Thread - Page 34 - Stormfront
Page 34 of 226 « First < 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 84 134 > Last »
03-10-2006, 03:29 AM #331
Bekende boer dood in ongeluk
JEFFREYSBAAI. – 'n Fratsongeluk met 'n padskraper het hier die lewe van mnr. Peet Steenkamp (63), 'n baie bekende boer van die Mondplaas-gebied, geëis.
Die oorledene en 'n werker het gisteroggend 'n pad teen 'n skuins helling op sy plaas, Heathercliff, met 'n padskraper geskraap.
"Teen so eenuur gistermiddag het die skraper vermoedelik omgeslaan, waartydens mnr. Steenkamp noodlottig beseer is. Hy is vermoedelik dood op die toneel," het inspekteur Marianette Olivier, polisiewoordvoerder, gesê.
"Hy was 'n ongelooflike mens, 'n rojale en vrygewige man wat families onderhou en kinders laat leer het," het 'n familievriend, wat anoniem wou bly, gesê.
Volgens dié vriend was Steenkamp 'n voorslagboer en 'n Nguni-stoetteler. Hy het ook nooit van kontrakteurs gebruik gemaak nie, maar het altyd sy eie masjinerie ingespan vir werk op die plaas.
Ds. Jan Coetzee meen Steenkamp was 'n ongelooflik hardwerkende mens. Ná die brande verlede jaar het hy glo self ingespring en gesorg dat die drade weer gespan word.
"Hy het geglo aan harde werk. Hy het 'n ongelooflike hart vir sy gesin gehad en het altyd 'n oor en 'n plan gehad.
"Sy afsterwe is 'n verskriklike slag vir almal," het Coetzee gesê.
03-10-2006, 03:34 AM #332
Hoekom kook hy nie as daar 'n plaasboer vermoor word nie!!!!!!
Selebi kook oor polisie
Suid-Afrika se polisiehoof het gister briesend uitgevaar teen sy eie polisiemag se "onbevoegdheid" nadat die lykie van 'n regter-president se kleinkind gister op die een plek gevind is waar die polisie nié die voorafgaande 24 uur gekyk het nie - onder 'n bed in die slagoffer se huis.
Die lykie van klein Makgabo Bernice Matlala (4) is halfnaak onder 'n bed weggesteek gevind.
Sy is die kleindogter van regter-president Bernard Ngoepe van Transvaal.
Forensiese ondersoekers het op Makgabo se tenger lykie afgekom toe hulle die huis in Lenasia-suid naby Johannesburg gisteroggend "kamer vir kamer" gefynkam het vir bewyse.
Daar is eers gemeen sy is ontvoer nadat 'n huiswerker gesê het drie mans het haar eergisteroggend in die kombuis oorval toe sy die vloer geskrop het. Hulle het haar geblinddoek en in 'n slaapkamer verkrag. Hulle is toe glo met die buit en die kind daar weg.
Beeld het gister betroubaar verneem Makgabo is moontlik verwurg.
Komm. Jackie Selebi, nasionale polisiehoof, het gister in 'n verklaring gesê hy is "briesend" oor die "onaanvaarbare onbevoegdheid" van die ondersoekspan.
Hy was woedend omdat Makgabo nie in die eerste soektog in die huis gevind is nie.
"Die betrokke polisielede sal verantwoordelik gehou word. Ek het nog nooit sulke onbevoegdheid gesien nie," lui sy verklaring.
Terwyl 'n bekommerde regter Ngoepe gisteroggend buite die huis met senior polisielede gesels het, het die forensiese span binne voortgewerk en meer as 100 polisielede het die woonbeurt en omliggende gebiede ure lank te voet, te perd en met snuffelhonde gefynkam.
Komm. Perumal Naidoo, Gautengse polisiehoof, het gistermiddag gesê Makgabo se lyk is "vroeg die oggend onder 'n groot bed" in een van die slaapkamers gevind nadat die forensiese span "deeglik" te werk gegaan het.
"Nadat elke kamer afsonderlik deeglik deur die polisie se forensiese afdeling deurgesoek is, is die lyk gevind. Ons volg nog talle leidrade op. Ons is baie hartseer en sal nie rus voordat die oortreders aangekeer is nie."
Volgens 'n familiewoordvoerder is die Ngoepe- en Matlala-families verpletter oor Makgabo se dood, berig Christel Raubenheimer.
Mnr. Vincent Sepeng, die families se woordvoerder, het gesê hulle was sedert die kind se verdwyning - en ook toe haar lyk gevind is - bymekaar.
"Ons is heeltemal verpletter. Albei die families," het 'n emosionele Sepeng laat gistermiddag gesê. "In hierdie stadium wil ons net probeer verwerk wat gebeur het."
Sr. supt. Mary Martins-Engelbrecht, polisiewoordvoerder, het bevestig dat speurders 'n man (van tussen 25 en 35 jaar oud) aanhou en ondervra.
03-10-2006, 03:36 AM #333
Onderdeel dalk nie geskik vir Koeberg
Kaapstad. - Eskom se opgewondenheid oor die rotoronderdeel vir die kragopwekker van Koeberg se stukkende eenheid 1 gaan dalk van korte duur wees.
Beeld het vandeesweek van ingeligtes na aan Eskom verneem die kragvoorsiener is nie heeltemal so seker of die rotoronderdeel, wat in Frankryk opgespoor is, in eenheid 1 se kragopwekker gaan inpas of werk nie.
Die onderdeel is glo onder meer heelwat ouer as die oorspronklike onderdeel, wat in Johannesburg herstel word. Die Franse onderdeel sal na bewering ook tegnies heelwat aangepas moet word om in eenheid 1 se kragopwekker te pas.
Daarby word die oorspronklike rotor, volgens 'n ooreenkoms met die Franse kragvoorsiener, EDF, na Frankryk gestuur as dit herstel is.
Eskom is volgens die ooreenkoms glo ook verantwoordelik vir alle koste verbonde aan die in- en uitvoer van die onderdele. Dit sluit in moontlike opstande van drukgroepe in Europa wat teen kernkrag gekant is.
Prof. Jat du Toit van die fakulteit ingenieurswese aan die Noordwes-universiteit het gesê dit is onmoontlik om te voorspel of aanpassings aan die rotor suksesvol gedoen kan word.
"Alles hang af van hoe die rotor lyk, hoe oud dit is en hoe die meganika daarvan inmekaarsteek.
"Aan die ander kant is Suid- Afrikaners bekend om die planne wat hulle kan beraam om iets te láát werk."
Intussen is daar dalk ook 'n stukkie goeie nuus vir Kapenaars. Eskom het aangekondig dat die provinsie dié winter 300 MW krag gaan kort, maar dit sal dalk heelwat minder wees.
Die twee afskakelings wat Koeberg die laaste weke beleef het, het glo die sentrale se kernkrag in só 'n mate bespaar dat eenheid 2 meer krag in sy afskakelingsfase kan genereer as wat aanvanklik voorspel is.
Mnr. Fani Zulu, nasionale woordvoerder van Eskom, het ondanks beloftes om voor druktyd op Beeld se vrae te reageer, nie gereageer nie.
03-10-2006, 03:43 AM #334
Gesin helder oordag beroof
FICKSBURG. – Gewone oggendtakies in die huis het vir lede van 'n gesin hier in 'n nagmerrie ontaard toe vier gewapende mans hulle oorrompel, vasgemaak en beroof het.
'n Polisiewoordvoerder, kapt. Hennie Labuschagné, sê mev. Hanifa Abubaker (31), haar tweejarige seuntjie, 'n familielid en die gesin se huishulp het omstreeks 10:30 werkies in die huis gedoen.
Haar man is 'n bekende sakeman hier.
Vier mans, van wie drie onderskeidelik met 'n mes, panga en handwapen gewapen was, het deur die oop agterdeur die gesin se dubbelverdiepinghuis in Kestellstraat binnegekom, sê Labuschagné.
"Abubaker is na die boonste verdieping gedwing waar haar seuntjie, familielid en huishulp was," sê hy.
"Een van die mans het sy handwapen teen die seuntjie se kop gedruk en gedreig om te skiet indien Abubaker nie vir hulle geld gee nie," sê Labuschagné.
Die gesin se kluis is oopgebreek.
Abubaker het sowat R31 000 aan die mans gegee.
Na verneem word, is sy ook van omtrent al haar kosbare juwele van sowat R100 000 beroof.
Labuschagné sê die huishulp het om hulp geskree, waarna een van die mans haar met 'n mes oor die vingers van haar linkerhand gesny het.
"Die mans het die groepie vasgemaak en in die badkamer gelos," sê Labuschagné.
Abubaker het glo die mans oor die bure se heining sien spring.
Labuschagné sê drie mans is vir ondervraging aangekeer.
Die speurtak ondersoek die rooftog.
03-11-2006, 01:19 AM #335
Vermeende moordenaar sê nee vir borgtog
GOODWOOD. – "Ek stel nie in die regshulpprokureur belang nie. Ek wil niks sê nie en worry ook nie oor borgtog nie."
Dit was die woorde van 'n koerantverkoper (44) in die plaaslike landdroshof toe hy die hof meegedeel het dat hy sy aansoek om borgtog in die moordsaak teen hom wil laat vaar.
Die man, met geen vaste adres, se aansoek om borgtog sou Dinsdag deur landdros E. Wessels aangehoor word. Hy staan tereg op aanklagte van moord en verkragting op 'n vrou (59). Die vrou het haar glo oor hom ontferm deur vir hom huisvesting en maaltye aan te bied.
Die beskuldigde se identiteit word weerhou omdat hy nog nie op die aanklag van verkragting gepleit het nie. Die oorledene se naam word weerhou om haar familie te beskerm.
Luidens die klagstaat is die oorledene op 5 Februarie in haar huis in Maraistraat, Parow met 'n elektriese koord verwurg. 'n Familielid het op haar lyk afgekom.
03-11-2006, 01:21 AM #336
Bekentenis nie sý idee, sê speurder
KAAPSTAD. – Die staat beoog om Maandag sy laaste drie getuies te roep om te bewys dat 'n beskuldigde in die opspraakwekkende baba Jordan-Leigh Norton-saak vrywillig 'n bekentenis afgelê het.
Intussen het insp. David Chauke, 'n topspeurder, Donderdag ten sterkste hier in die hooggeregshof ontken hy het mnr. Mongezi Bobotyane (24), een van vyf beskuldigdes, in Xhosa "geadviseer om die waarheid te praat en eerder 'n bekentenis af te lê".
Chauke het ook kwaai wal gegooi toe adv. Charles Simon, vir Bobotyane, beweer het sy kliënt het Chauke as Xhosasprekende polisieman se advies gebruik en daarom besluit om 'n bekentenis voor 'n landdros af te lê.
Die staat het Chauke, van die eenheid teen ernstige geweldsmisdade en wat ook betrokke was by verlede jaar se kommissie van ondersoek na taxigeweld in die Wes-Kaap, as staatsgetuie geroep in 'n binneverhoor wat moet bepaal of Bobotyane se bekentenis as getuienis toegelaat moet word.
Die bekentenis, wat Bobotyane en me. Dina Rodrigues (24), vermeende baasbrein, en hul drie medebeskuldigdes glo regstreeks by die moord op 15 Junie verlede jaar betrek, se toelaatbaarheid word betwis.
Simon, wat ook vir mnre. Sipho Mfazwe (33), Zanethemba Gwada (18) en 'n 16-jarige seun optree, voer aan die bekentenisse wat deur Mfazwe, Bobotyane en die seun gemaak is, was nie vrywillig nie, maar is gemaak omdat die polisie hulle aangerand, gedreig en geïntimideer het.
Chauke het in 'n stampvol hofsaal getuig hy was op 8 Julie verlede jaar op pad na sy kantoor by die Kaapstad Sentraal-polisiekantoor. "Toe ek verby insp. Esmerald Bailey, die ondersoekbeampte, se kantoor stap, het sy my gevra om insp. Willem Muller, 'n kollega, wat Bobotyane in sy kantoor gehad het, te gaan help.
"In Muller se kantoor was hy besig met die huilende jong man (Bobotyane). Ek het hom (in Xhosa) gevra wat aangaan, maar hy het net gesê hy is ontsteld. Ek het gesê hy is nie verplig om 'n bekentenis af te lê nie en ook sy regte verduidelik, voordat ek daar weg is."
In kruisverhoor het Chauke erken hy het Donderdagoggend eers 'n beëdigde verklaring daaroor afgelê, nadat Bailey hom Woensdag telefonies daarom gevra het.
Op 'n vraag oor waarom die verklaring en sy getuienis in die hof nie ooreenstem nie, het hy gesê hy het net 'n informele gesprek met Bobotyane gehad.
Simon het aan Chauke gestel sy kliënt sal aanvoer Chauke het hom nie van sy regte ingelig nie en hom eerder aangeraai "om liewer die waarheid soos die ander te praat, aangesien hy besig is om die mense kwaad te maak. U het my kliënt ook geadviseer om die bekentenis af te lê en hy het dié advies gevolg." Chauke het dit ten sterkste ontken.
Onder kruisverhoor van adv. John van der Berg, vir Rodrigues, het Chauke ook skielik onthou dat Bobotyane die betrokke dag ook aan hom gesê het hy is nie aangerand nie.
"O het hý" het Van der Berg gevra voordat hy gaan sit het.
Adv. Nicolette Bell verskyn vir die staat. Die saak voor regter Basheer Waglay duur Maandag voort.
03-11-2006, 01:24 AM #337
Zuma-saak uit Durban verskuif
Mnr. Jacob Zuma sal nie meer in Durban op aanklagte van korrupsie verhoor word nie, maar in Pietermaritzburg.
Regter-president Vuka Tshabalala van Natal het albei regspanne vandeesweek amptelik ingelig dat die Zuma-korrupsieverhoor op 31 Julie in die Pietermaritzburgse hooggeregshof sal begin.
Daar is nog nie 'n regter vir dié saak aangewys nie.
Beeld verneem Tshabalala se redes sluit in dat dié hof meer lede van die publiek kan akkommodeer en beter ontwerp is vir skarebeheer buite die hof.
Tydens die Schabir Shaik-verhoor in die Durbanse hooggeregshof was die hofsaal dikwels te klein vir almal wat wou luister om 'n sitplek te kry.
Tshabalala se aankondiging kom as 'n terugslag vir Zuma wat reeds geldelik sukkel en nou ook vir sy regspan se ekstra akkommodasie of reiskoste sal moet opdok. Pietermaritzburg is ongeveer 'n uur se ry van Durban af.
Mnr. Michael Hulley, sy prokureur, en advv. Kemp J. Kemp, SC, en Jerome Brauns, SC, bly in Durban. Na verwagting sal Kemp én Brauns ook betrokke wees by die korrupsieverhoor.
In sy verkragtingsaak word Kemp en Brauns bygestaan deur adv. Tandanani Mbongwa van Pietermaritzburg.
Hoewel die presidensie aangedui het dat hy in beginsel besluit het om Zuma met sy regskoste vir die korrupsieverhoor te ondersteun, is dit nog nie duidelik in watter mate nie.
Mnr. Barnabas Xulu, administrateur van die Vriende van Jacob Zuma-trust, het vroeër aangedui dat as die saak na Pietermaritzburg skuif, hulle baie meer as die oorspronklike mikpunt van R12 miljoen sal moet insamel om Zuma met die finansiering van sy korrupsieverhoor te help.
Vir die staat se regspan kom Tshabalala se aankondiging as goeie én slegte nuus.
Die direkteur van openbare vervolging se kantoor in Pietermaritzburg is in die hooggeregshof gesetel. Dit beteken die staat se kantoor met ál hul dokumentasie sal nou in dieselfde gebou as die verhoor wees.
In Durban moes die staat se regspan elke oggend hul bewysstukke in bokse met trollies na die hooggeregshof aanry.
Die skuif na Pietermaritzburg beteken egter ook dat die staat tientalle getuies wat ingevlieg word na Durban soggens na Pietermaritzburg sal moet aanry en dáár huisves.
Die name van 105 getuies verskyn tans op die staat se getuielys.
03-11-2006, 01:30 AM #338
Clifford skeur glo vrou se tjek
PORT ELIZABETH. – "Die hele Baai het geweet van die Usapho Trust."
Dít was gister die getuienis van 'n bekende Baaise prokureur, mnr. Paul Roelofse sr., in die verhoor van die vermeende piramidekoningin mev. Maureen Clifford.
Clifford en haar medebeskuldigdes, mes. Daleen Conway (haar dogter), Thelma van Rooyen (haar suster) en drie voormalige bankamptenare van Absa, mnre. Gerhardt Visagie, Otto Swart en Niel Terblanche, staan tereg op aanklagte van bedrog en die bedryf van die Usapho Trust as 'n bank sonder dat dit geregistreer is.
Roelofse, wat gewoonlik die vrae vra in die hof, was gister aan die ontvangkant toe hy oor sy beleggings uitgevra is.
Hy het getuig dat Clifford vir hom verduidelik het sy gebruik die geld vir die verdiskontering van eiendomsagente se kommissie.
Roelofse het vertel hoe hy in 'n stadium R306 000 ontvang het vir die opheffing van sy volle belegging, maar hy het 'n paar dae later wéér R300 000 van dié geld belê. "Clifford het vir my kom vra of ek nie weer wil belê nie. Ek het 'n bietjie ongemaklik gevoel, maar het dit gedoen."
Hy het op 'n vraag van die staatsadvokaat, adv. Marius Stander, gesê hy het die R300 000 wat aan hom verskuldig was, verloor.
Daar is ook getuig hoe mnr. Danie Halgryn om 06:00 by Roelofse se huis opgedaag het om hom te vertel "wat hy gedoen het".
Volgens Roelofse het hy hierná bekommerd na Clifford se huis gegaan en vir haar gevra of sy 'n piramideskema bedryf. "Sy het my verseker dat haar besigheid geen piramideskema is nie en het gesê sy het R66 miljoen van haar eie geld."
Adv. Kobus Brisley, wat namens Clifford verskyn, wou weet waarom Roelofse se R300 000 in sy vrou se naam belê is.
Roelofse het hierop bloot geantwoord hy wou dit nie op sy naam hê nie en het ook gesê dat sowel hy as sy vrou beleggings gemaak het.
Brisley het Roelofse gelei om te getuig dat hy betrokke was by die reëlings vir likwidasie toe die Usapho Trust op 13 September 2000 hul deure toemaak.
Roelofse se swaer, mnr. Theunis Britz, het getuig hy het R216 000 verloor nadat Roelofse hom die eerste keer van die beleggingskema vertel het.
Mev. Diane Smith het getuig hoe Clifford een keer haar tjek opgeskeur het toe sy probleme gehad het met 'n uitbetaling en daaroor gekla het. Volgens Smith het sy die voorval hierna by die polisie aangemeld.
Clifford het by monde van haar regsverteenwoordiger ontken dat sy ooit enige kliënt se tjek opgeskeur het.
"My kliënt sê ook dit is die eerste keer dat sy jou vandag in die hof sien," het Brisley gesê.
Stander het ná Brisley se kruisondervraging 'n verklaring ingedien waarin sy destyds noem Clifford hét haar tjek opgeskeur.
Verskeie ander beleggers en werknemers van Absa-bank het gister kom getuig.
03-11-2006, 01:34 AM #339
Vrouemonument in gedrang
AFRIKANERS het ná die Anglo-Boereoorlog (ABO) in 'n tyd van armoede geraap en skraap om genoeg geld bymekaar te kry om die Vrouemonument in Bloemfontein te bou.
Daar was geen opset van rassisme nie, sê kol. Frik Jacobs, direkteur van die Boereoorlogmuseum nadat die minister van kuns en kultuur, dr. Pallo Jordan, gesê het 'n monument vir swart vroue en kinders kan in die omgewing van die konsentrasiekampe opgerig word, maar dat dit beter sal wees as dit by die Vrouemonument ingelyf word. Die regering glo die monument gee nie erkenning aan die lyding van duisende swart vroue en kinders in die konsentrasiekampe nie.
Jacobs sê: "Geld is onder die Boerevolk gekollekteer. Hulle het pennies en tiekies gegee. Altesaam 10 236 pond, 19 sjielings en twee pennies is ingesamel."
Hy sê die Afrikanervolk het sy eie vroue en kinders vereer wat in die oorlog gesterf het.
'n Behoefte bestaan beslis dat 'n soortgelyke monument opgerig moet word wat vir die swart bevolkingsgroep van historiese belang is.
"In 1999 het die kabinet dit oorweeg om 'n monument ter verering van swart mense wat in die oorlog omgekom het by Middelburg in Mpumalanga te bou. Hier was 'n groot swart konsentrasiekamp en baie ongevalle."
Op 9 Oktober 1999 het pres. Thabo Mbeki op die plaas Lovain, Brandfort, 'n monument onthul ter ere van swart mense wat in die oorlog omgekom het. Daar is twee groot swart begraafplase wat uit die ABO dateer. Mbeki het toe onderneem dat dit die begin sou wees van 'n grootskaalse poging om alle swart begraafplase op te spoor en te restoureer wat met die ABO verband hou.
Prof. Jaap Steyn, akademikus, sê 'n inkorporering lyk vir hom nie moontlik nie, "in elk geval nie as deel van die Vrouemonument self nie".
"So 'n inkorporering lyk miskien politiek baie korrek, maar alles rondom die monument, ook die geldinsameling daarvoor, maak dit al duidelik dat ons hier met 'n deel van die Afrikanerge-skiedenis te make het. Baie Afrikaners soos ek kan nie genoeë neem met optredes wat daaraan afbreuk doen nie."
Steyn het gesê 'n verandering aan die Vrouemonument gaan vir baie mense lyk na 'n kapingspoging deur die bewindhebbers van 'n ander volk se swaarkry-geskiedenis.
03-11-2006, 01:40 AM #340
Man het glo ook oorlede pa probeer wurg, hoor hof
WINBURG. – 'n Man wat na bewering 'n gyselaarsdrama ontketen het, het glo destyds ook sy oorlede pa probeer wurg.
Mnr. Hugo Pienaar (36) se 76-jarige pa het kort ná die gesins-onderonsie, waarin hy sy ma se arm gebreek het, 'n gesinsgeweldinterdik teen sy seun gekry.
Dít is van die nuwe omstandighede wat gister tydens Pienaar se tweede borgtogaansoek hier in die landdroshof aan die lig gekom het.
Landdros Annaria Campher het die aansoek van die hand gewys nadat die verdediging nie met nuwe veranderende omstandighede vorendag kon kom nie.
Benewens die uitreiking van die interdik blyk dit uit getuienis mev. Cornelia Pienaar weier om enigsins vir óf teen haar seun te getuig.
Mnr. James Hopper, aanklaer, het Pienaar se misdaadrekord aan die hof voorgehou. Pienaar is tussen 1987 en 2003 ses keer vir geweldsmisdade gevonnis.
Pienaar staan tereg op aanklagte van menseroof, diefstal, die onwettige besit van 'n vuurwapen, die onwettige besit van ammunisie en die nalatige afvuur van 'n vuurwapen.
Dit volg nadat Pienaar sy ma verlede jaar vermoedelik deurnag met 'n vuurwapen in haar woonstel in die Mooi Uitsig-aftreeoord aangehou het.
Hy het gister in 'n leë hofsaal in die beskuldigdebank gestaan. Hoewel sy bejaarde ma hom glo gereeld in die gevangenis besoek, was sy nie in die hof nie. Hy het bevestig 'n voorval van gesinsgeweld het in 2002 plaasgevind, maar volgehou sy ma se arm is beseer en nie gebreek nie.
Op 'n stelling van Hopper dat hy 'n "baie aggressiewe geaardheid" het, het hy geantwoord: "Dit hang net van omstandighede af.
"My ma wil nie met die saak aangaan of enigiets daarmee te doen hê nie," het hy in kruisondervraging getuig. Hy het ontken dat hy haar intimideer om die klag van menseroof terug te trek.
Campher het Pienaar se borgtogaansoek weens dié "neiging om geweldsmisdade" te pleeg en 'n gebrek aan nuwe veranderde omstandighede van die hand gewys.